སྐབས་འདིར་ང་ཚོས་ལག་བསྟར་ཐུབ་པའི་ཐབས་ཚུལ་གཉིས་ཡོད་པ་རེད།ཐབས་ཚུལ་དང་པོ་ལ་བརྟེན་ནས།ང་ཚོས་སོ་སོ་རང་ཉིད་ཀྱི་ཁེ་ཕན་ལ་བསམས་ནས་ཕན་འདོགས་བྱེད་ཐུབ་ན།དེ་ལྟར་བྱེད་རྒྱུ་དང་།གལ་ཏེ་ཕན་འདོགས་བྱེད་མི་ཐུབ་པ་ཡིན་ན།གནོད་འཚེ་སྤོང་དགོས།ཐབས་ཚུལ་གཞན་དེ་ནི།གཞན་གྱི་ཁེ་ཕན་ལ་བསམ་བློ་གཏོང་བ་དང་སྔ་མ་བཞིན་གལ་ཏེ་ཕན་འདོགས་བྱེད་ཐུབ་ན།ཕན་འདོགས་པ་དང།དེ་ལྟར་མི་ཐུབ་པ་ཡིན་ན།གནོད་འཚེ་སྤོང་དགོས།གཞན་ལ་གནོད་འཚེ་སྤོང་ཚུལ་ལ་མཚོན་ན།སེམས་ནང་།གལ་ཏེ་ངས་དེ་བྱེད་པ་ཡིན་ན།ང་ལ་ཁྲིམས་མཐུན་གྱི་མཇུག་འབྲས་གཏོགས་པའི་ཁྲིམས་ཕོག་སོགས་མཇུག་འབྲས་ངན་པ་ཡོང་གི་རེད།ཅེས་འཆར་བ་ལ་བརྟེན་ནས་སོ་སོའི་ངོས་ནས་དེ་ལྟར་བཀག་འགོག་བྱེད་པ་དེ་ནི་རང་ཉིད་ཀྱི་ཁེ་ཕན་རྒྱུ་མཚན་དུ་བྱས་ནས་སྤོང་བ་ཞིག་ཡིན།གཞན་རྒྱུ་མཚན་དུ་བྱས་ནས་བསམ་བློ་གཏོང་ཚུལ་ལ་མཚོན་ན།ང་ཚོས།གཞན་ཚོ་ནི་ང་དང་འདྲ་བ་རེད།ཁོང་ཚོ་ལ་སྡུག་བསྔལ་དང་མི་བདེ་བ་འདོད་ཀྱི་མེད།དེར་བརྟེན།ངས་ཁོང་ཚོར་གནོད་འཚེ་སྤོང་རྒྱུ་ཡིན།ཞེས་བསམ་ངེས་རེད།